Eesti Tekstiilikunstnike Liit

Eesti Tekstiilikunstnike Liit (ETeKL) on loomeliit, üks Eesti Kunstnike Liidu alaliite. Liitu kuulub ligikaudu 100 kutselist tekstiilikunstnikku. Eesti Tekstiilikunstnike Liit on professionaalne tekstiilikunstnike loominguline ühendus, mis asutati 15. veebruaril 1993. Ühingu eesmärgid on Eestis kujunenud tekstiilikunsti traditsioonide põlistamine ja edasiarendamine, ühingu liikmete loomingulise tegevuse toetamine ja ergutamine, tekstiilikunstialase hariduse arendamine ja konsultatsioonide andmine, erialase kunstiõpetuse ja enesetäiendamise korraldamine ning Eesti tekstiilikunsti tutvustamine kodu- ja välismaal, tekstiilikunstiga seotud informatsiooni kogumine ja vahendamine. Liit on korraldanud mitmeid avalikke üritusi ja näituseid, näiteks 1998. aastal leidis aset tekstiilikunsti seminar "Eesti kaasaegne tekstiilikunst ja selle juured" Eesti Kunstiakadeemias. 2023. aasta seisuga kuuluvad liitu Mari Aakre, Signe Aasoja, Virve Aben, Keret Altpere, Malle Antson, Tiiu Baldwin, Pilvi Blankin-Jones, Ainikki Eiskop, Mari Haavel, Ehalill Halliste, Lehti Heapost, Sigrid Huik, Karolin Innos, Vaike Jakobsoo, Eva Jakovits, Aili Jung, Elna Kaasik, Kerly Kaliste, Liisa Kallam, Mariann Kallas, Lija Karolin, Heli Karu, Mare Kelpman, Heli Kelt, Annika Kiidron, Mari-Triin Kirs, Signe Kivi, Aili Kivioja, Lea Koldmets, Eva-Liisa Kriis, Katarina Kruus, Peeter Kuutma, Riste Laasberg, Silja Lamp, Tiiu Laur, Krista Leesi, Liina Leo, Maasike Maasik, Epp Mardi, Ave Matsin, Lylian Meister, Piret Mikk, Siiri Minka, Eva Mustonen, Viivi-Merike Männi, Aet Ollisaar, Ingid Helena Pajo, Miralda Pajumaa, Kadi Pajupuu, Pille Pappel, Mari Parbo, Ene Pars, Erika Pedak, Lea Pedak, Marilyn Piirsalu, Helgi Polli, Tiina Puhkan, Triinu Pungits, Ülle Raadik, Anu Rajamäe, Anu Raud, Sirje Raudsepp, Tuuli Reinsoo, Merike Roodla, Linda Roos-Himma, Ilme Rätsep, Ülle Saatmäe, Kirill Safonov, Riina Samelselg, Eve Selisaar, Tuuli Silber, Malle-Maria Sild, Heleri Aleksandra Sits, Einike Soosaar, Merle Suurkask, Ljudmilla Swarczewskaja, Maret Sõmer, Anneli Säre, Aune Taamal, Kaire Tali, Reet Talimaa, Triin Talts, Liisi Tamm, Erika Tammpere, Maryliis Teinfeldt-Grins, Milvi Thalheim, Kaie Tilk, Svetlana Todurova, Liisa Tomasberg, Mall Tomberg, Anne Tootmaa, Ilja Uhlinov, Tiiu Valdma, Piret Valk, Kerttu Varik, Kadri Viires, Kersi Villand. Alates 1996. aastast annab Eesti Tekstiilikunstnike Liit välja aasta tekstiilikunstniku ja aasta noore tekstiilikunstniku preemiat (kuni 35-aastastele tekstiilikunstnikele või -disaineritele) ning tunnustab aasta tekstiilitegu eelmisel kalendriaastal tekstiilikunsti või -disaini valdkonnas olulist ühiskondlik-kultuurilist mõju omanud teo või tegevuse eest. Aasta tekstiilikunstniku preemia on saanud alates 1996ndast aastast Katrin Pere, Erika Pedak, Elna Kaasik, Ülle Raadik, Krista Leesi, Tiina Puhkan, Mare Kelpman, Peeter Kuutma, Milvi Thalheim, Aet Ollisaar, Anu Raud, Maasike Maasik, Ene Pars, Kadi Pajupuu, Kaire Tali, Lylian Meister, Ülle Saatmäe. 2023. aastal valiti aasta tekstiilikunstnikuks Elna Kaasik. Aasta tekstiilikunstniku nominentideks esitati Aet Ollisaar, Elna Kaasik, Marilyn Piirsalu ja Maryliis Teinfeldt-Grins. Aasta noor tekstiilikunstnik nominendid olid Anu Sirkas, Johanna Mauer, Liisa Torsus, Marion Mölder ja Merily Mikiver. Tunnustuse Aasta noor tekstiilikunstnik 2022 laureaat on Liisa Torsus. Aasta tekstiiliteo preemiale nomineeriti Anne Tootma Saaremaa Kunstistuudio pikaajalise ja eduka arendamise eest läbi 30 aasta, Ave Matsin ürituste sarja "Villaveebruar" algatamise ja korraldamise eest ning Kadi Pajupuu Pallase toimetiste sarjas ilmunud raamatu "MultiWeave. Viis kududa" koostamise eest. Tunnustuse Aasta tekstiilitegu 2022 laureaat on Ave Matsin. ETeKL annab välja igakuiselt ajakirja Koiliblikas. Ajakiri annab ülevaate Eesti tekstiilikunsti maastikul toimuvast. Eesti Tekstiilikunstnike Liit korraldab iga aasta traditsioonilist aastanäitust. Varasemad näitused on olnud "Omadega mäel", "Järje hoidja", "Sada", "Mimikri", "Eluoluline" jpm. "Liikmed". Tekstiilikunst. Vaadatud 11. juulil 2023. "Meist". Tekstiilikunst. Vaadatud 11. juulil 2023. "Tulemas tekstiilikunsti seminar". www.ohtuleht.ee. Vaadatud 11. juulil 2023. "tekstiilipreemiad". Tekstiilikunst. Originaali arhiivikoopia seisuga 22. juuli 2020. Vaadatud 11. juulil 2023. ERR (31. märts 2023). "Selgusid Eesti tekstiilikunstnike liidu aastapreemiate laureaadid". ERR. Vaadatud 11. juulil 2023. "Koiliblikas". Tekstiilikunst. Originaali arhiivikoopia seisuga 11. juuli 2023. Vaadatud 11. juulil 2023. Muuseum, Eesti Rahva (31. märts 2015). "SADA – Eesti tekstiilikunsti rikkalik sajand". Eesti Rahva Muuseumi ajaveeb. Vaadatud 11. juulil 2023. Liidu koduleht Liidust Eesti Kunstnike Liidu kodulehel Infoleht "Koiliblikas"